ઘાટકોપર (વેસ્ટ)ના સાંઈનાથનગરમાં રહેતા અને ઘાટકોપર (ઈસ્ટ)ની SVDD ઇંગ્લિશ સ્કૂલમાં દસમા ધોરણમાં ભણતા ૧૫ વર્ષના યશ પટેલને બે દિવસ તાવ આવ્યો હતો. એમાંથી તે સાજો પણ થઈ ગયો હતો. જોકે તેને ફેફસાંમાં ઇન્ફેક્શન થયું હોવાની ખબર જ પડી નહોતી. એને પરિણામે તે બુધવારે રાતના ૧૧.૩૦ વાગ્યે સૂતો, પણ ગઈ કાલે વહેલી સવારે ૫.૧૫ વાગ્યે તેની પથારીમાંથી ઊઠ્યો જ નહોતો. તેના અચાનક મૃત્યુથી તેનાં મમ્મી-પપ્પા રમેશ અને વર્ષા પટેલની સાથે આ વિસ્તારના રહેવાસીઓ અને કચ્છ વાગડ લેઉવા પટેલ સમાજને જોરદાર આઘાત લાગ્યો હતો.